stanford-oval/wikipedia huggingface dataset:
סטיב גוטנברג
חיים אישיים

גוטנברג נישא לדוגמנית דניס ביקסלר ב-30 בספטמבר 1988.‏ הם נפרדו ביוני 1991, והתגרשו בשנת 1992.‏ מאז 2008, הוא נמצא במערכת יחסים עם אנה גיליגן, כתבת הבידור של תוכנית הטלוויזיה "Good Day New York" בערוץ המקומי "FOX5 חדשות", ניו יורק.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1977 | Rollercoaster | שליח | ללא קרדיט |
| 1977 | The Chicken Chronicles | דייוויד קסלר |  |
| 1977 | Something for Joey | מייקל קפלטי | סרט טלוויזיה |
| 1978 | הנערים מברזיל | בארי קוהלר |  |
| 1979 | Players | ראסטי |  |
| 1980 | Can't Stop the Music | ג'ק מורלי |  |
| 1981 | Miracle On Ice | ג'ים קרייג | סרט טלוויזיה |
| 1982 | דיינר | אדוארד 'אדי' סימונס |  |
| 1983 | The Man Who Wasn't There | סמואל 'סם' קופר |  |
| 1983 | The Day After | סטיבן קליין | סרט טלוויזיה |
| 1984 | תרגיל לשוטרים מתחילים | צוער קארי מאהוני |  |
| 1985 | משימה לשוטרים מתחילים | שוטר קארי מאהוני |  |
| 1985 | קוקון | ג'ק בונר |  |
| 1985 | Bad Medicine | ג'ף מארקס |  |
| 1986 | תרגיל לשוטרים מתחילים 3 | סמל קארי מאהוני |  |
| 1986 | תקלה מופלאה | ניוטון קרוסבי |  |
| 1987 | The Bedroom Window | טרי למברט |  |
| 1987 | בית ספר למשמר אזרחי | סמל קארי מאהוני |  |
| 1987 | נשות האמזונס על הירח | ג'רי |  |
| 1987 | שלושה גברים ותינוקת | מייקל קלם |  |
| 1987 | Surrender | מרטי |  |
| 1988 | קוקון 2: החזרה | ג'ק בונר |  |
| 1988 | High Spirits | ג'ק קראופורד |  |
| 1990 | Don't Tell Her It's Me | גאס קובריק |  |
| 1990 | שלושה גברים וליידי קטנה | מייקל קלם |  |
| 1995 | The Big Green | שריף טום פלמר |  |
| 1995 | Home for the Holidays | ולטר וודמן |  |
| 1995 | מותק, הילדות התחלפו | רוג'ר קלאוויי |  |
| 1997 | Zeus and Roxanne | טרי ברנט |  |
| 1997 | Casper: A Spirited Beginning | טים קרסון | הפצה ישירות לוידאו |
| 1997 | מגדל האימה | באזי קרוקר | סרט טלוויזיה של ABC |
| 1998 | Airborne | ביל מק'ניל |  |
| 1999 | Home Team | מר באטלר |  |
| 2002 | נ.ב. החתול שלך מת! | ג'ימי זול |  |
| 2004 | Single Santa Seeks Mrs. Claus | ניק | סרט טלוויזיה של הולמרק |
| 2005 | Meet the Santas | ניק |  |
| 2005 | The Poseidon Adventure | ריצ'רד קלרק |  |
| 2006 | Mojave Phone Booth | בארי |  |
| 2008 | Major Movie Star | סידני גרין |  |
| 2008 | Jackson | איש עסקים |  |
| 2008 | Heidi 4 Paws | סבסטיאן | דיבוב בלבד |
| 2009 | Shannon's Rainbow | אד |  |
| 2010 | Ay Lav Yu | כריסטופר |  |
| 2010 |  !‏Cornered | מורטי |  |
| 2011 | A Novel Romance | נייט שפרד |  |
| 2012 | Making Change | טרפטון |  |
| 2012 | I Heart Shakey | סטאבס |  |
| 2012 | Eldorado | ג'יי.ג'יי |  |
| 2013 | Quick to Duck | מיקי בינס |  |
| 2014 | At the Top of the Pyramid | דיקסון |  |
| 2014 | אפלואנזה | פיליפ מילר |  |
| 2014 | Sons of Liberty | ג'ק בונר |  |
| 2015 | Lavalantula | קולטון וסט |  |
| 2015 | The First Force |  |  |
| 2017 | בולרז | ווין האסטינגס ג'וניור | סדרת טלוויזיה; עונה שלישית |
| 2018 | גדול יותר | לואיס ויידר |  |
| 2018 | להטיל פצצה | מייק |  |
| 2019 | מרכז טראומה | ד"ר ג'ונס |  |
| 2020 | הפסטיבל של ריפקין | אחיו של מורט |  |
| 2021 | Roe v. Wade | לואיס פאוול |  |
| TBA | Paper Empire | סול ברנשטיין | סדרת טלוויזיה עתידית |
קורס קצינים

| --- | --- |
סיכת המ"מ ודרגת סגן-משנה (סג"ם) אותן מקבלים בתום הקורס
 הכשרה צבאית
 השתייכות:   צבא ההגנה לישראל
 התמחות:  קורס קצינים התנדבותי
 מגמות:  מגמת נחשון  מגמת מעוז  מגמת להב  מגמת גפן (השלמה חיילית לקציני חי"ר בלבד)  מגמת ההשלמה החיילית בבה"דים
 בעלי תפקידים
 באחריות:  בה"ד 1
 מיקום
 מדינה:  ישראל ישראל
טקס סיום קורס קציני חי"ר בבית הספר לקצינים
ינואר 1955, הרמטכ"ל, רב-אלוף משה דיין סוקר משמר כבוד בסיום קורס קצינים בבה"ד 1
בצה"ל, קורס קצינים הוא הקורס העיקרי (קיימים חריגים) המקנה לחיילים דרגות קצונה. זהו קורס התנדבותי הכולל לימודי מנהיגות וניהול בנוסף להכשרה צבאית מקצועית. הקורס נערך בבה"ד 1, שהוא בית הספר לקצינים של צה"ל.
קורס הקצינים מחולק לשלוש מגמות עיקריות:
מגמת להב (קורס קציני יבשה: גדוד הדס וגדוד דקל) – קצינים לוחמים בחילות-השדה: קציני חי"ר וצנחנים, יחידות מיוחדות, שריון, תותחנים, הנדסה קרבית, איסוף קרבי, מערך ההגנ"א, משמר הגבול, גדודי חילוץ והצלה של פיקוד העורף, חלק מתוכנית "תלפיות", וכן קציני הקשר והמודיעין המיועדים לשרת ביחידות לוחמות.
מגמת מעוז (קורס קציני תומכי הלחימה: גדוד חרוב) – קצינים תומכי לחימה, כגון רופאים, קציני טכנולוגיה ואחזקה, תקשוב, לוגיסטיקה, חיל משאבי האנוש, חיל המשטרה הצבאית, מתאמי פעולות הממשלה בשטחים (מתפ"ש) כחלק מהחיל הכללי, תפקידי פיקוד במערך מגל המכשיר את טירוני 02 של כלל צה"ל ותפקידים תומכי חיל הרגלים: מפעילי רק"ם, סמב"צים, מדריכות חי"ר, מדריכות מו"ס ועוד.
מגמת נחשון (קורס קציני מטה: גדוד ארז וגדוד ברוש) – קצינים ביחידות מטה עורפיות, למשל מטה חיל האוויר, מטה חיל הים, אגף המודיעין, חיל הקשר והתקשוב, חיל משאבי האנוש, חיל הרפואה, חיל החינוך והנוער והחיל הכללי. בנוסף, מוכשרת במגמה הקצונה הייעודית לתוכניות מצוינות, למשל  ברקים, פסגות, תלפיות חבצלות, גבישים, צמרת ובינה.
בשנת 2001, מונתה עדי צברי אוסטנלו כמ"פ הראשונה בבה"ד 1 ובכך פתחה את הדלת לנשים מ"פיות בקורסי הקצינים.
עד שנת 2002 התקיימה חלוקה שונה של המגמות בבית הספר. גדוד גפן היווה את קורס קציני חי"ר, וקיים הכשרה נפרדת לצוערי חטיבות החי"ר והיחידות המיוחדות, פלוגות הסיור המשורינות ועוד. צוערי ההנדסה, השריון, התותחנים, הקשר והמודיעין שיועד לגדודים קרביים, ביצעו קורס שנקרא קורס קציני אג"ם ("אגמי"). מגמת נחשון של היום כונתה אז בסיסי.
קורס קציני יבשה

הקורס מחולק לשני שלבים עיקריים, אשר משכם הכולל משתנה מחיל לחיל:
קורס קציני יבשה > השלב הזרועי (קורס קציני יבשה)

השלב הראשון בקורס קציני היבשה הוא השלב הזרועי המתנהל במגמת להב.
שבוע 1: סף – מטרת שבוע זה היא לקבוע רף התחלתי שממנו אפשר להקנות לצוער את היכולות הנדרשות לקצין.
שבוע 2: היסוד – שבו לומדים הצוערים על ערכי צה"ל, כולל מסמך שכתב בן-גוריון על ייעוד וייחוד צה"ל, צה"ל ככור היתוך, מגילת העצמאות ורוח צה"ל בצורה מורחבת יותר.
שבוע 3: פיקוד ושליטה – בו לומדים אודות פקודת מבצע, כיצד מתכוננים למבצע או מלחמה ועל פיקוד ומעגל הפיקוד והשליטה (פו"ש).
שבוע 4: טקטיקה – בשבוע הזה נמדד הצוער, על הדרך שבה פיקד על מחלקה.
שבוע 5: ניווטים – בשבוע הזה ילמדו הצוערים ניווטים וינווטו במגוון אזורי הארץ.
שבוע 6: תורת לחימה – לומדים עיונית על תורת המלחמה, על התקפה והגנה, על צורות קרב, פשיטה השבוע יכתבו הצוערים לראשונה פקודת מבצע שלמה.
שבוע 7: להב – ירידה לשטח ויישום בפועל של כל הנלמד לאורך כל הקורס.
שבוע 8: הסד"ח (סדרת חינוך) – תכנים בנושא מנהיגות והיסטוריה של המדינה.
שבוע 9: ניווטים – שבוע נוסף של ניווטים.
שבוע 10: המפקד – הסמכות מיוחדות כמו קצין שומר טבע, הסמכת ניהול מטווח, ניווט יחיד, בניית תיק תרגיל.
שבוע 11: המסכם – מבחן עיוני מסכם בן שלושה ימים, הכולל את כל מה שלמדו הצוערים לאורך הקורס ובנוסף מבחן כושר גופני ושני ניווטים.
שבוע 12 ואחרון: שבוע הזהות – סיכום הקורס, דיון על זהות הצוער כקצין. בנוסף, בשבוע הזה מתקיימת השלמת תכנים שהצוערים לא הספיקו לעבור בקורס או שצוערים פספסו.
קורס קציני יבשה > השלב הזרועי (קורס קציני יבשה) > ועדות

בתחילת השלב הזרועי, באמצעו ובסופו יש 3 ועדות הדחה ו-3 ועדות הצטיינות, כאשר בסוף הקורס ידעו מי יהיה המצטיין הפלוגתי, מי המצטיין הגדודי ומי המופת הגדודי. בסיום השלב הזרועי הקצינים יעברו טקס סיום שבו יקבלו את סיכות המ"מ (מפקד מחלקה).
קורס קציני יבשה > השלמה חיילית לקציני יבשה

מייד עם סיום השלב הזרועי של הקורס ימשיכו הצוערים להשלמת הקצונה – תקופה בעלת אורך משתנה בהתאם לתפקיד, שמטרתה להשלים את התוכן המקצועי שיצטרכו לדעת בתפקיד שלהם. הצוערים הקרביים ביחידות החי"ר וביחידות המיוחדות, ימשיכו לעוד 14 שבועות בבה"ד 1 להשלמת הקצונה "גפן", בעוד השאר יעשו אותה ביחידה או בחיל שלהם.
כך למשל עוברים צוערי חיל התותחנים השלמה במחנה שבטה, צוערי חיל השריון במחנה שיזפון, צוערי הנדסה קרבית בבהל"ץ, צוערי איסוף והגנת גבולות בסיירים, קשר"גים בבה"ד 7, מג"ב במכללה הלאומית לשוטרים, וקמ"נים בבה"ד 15.
קורס קציני יבשה > השלמה חיילית לקציני יבשה > השלמת חיילית "גפן" קציני חי"ר

בגפן עוברים הצוערים שבועות מקצועיים שכל אחד מהם מתמקד בנושא אחר.
שבוע חבלה – הסמכה של חבלן 02 עם מדריכות מבית הספר להנדסה צבאית. אחר כך ימשיך לשבוע יסודות בו יתאמן על דברים בסיסיים כמו רובאי, ויעמיק ביסודות המקצועיים של מפקד המחלקה. שבוע השטח הפתוח כולל שיעורים וירידה לשטח עם תרגילים, שבהם יתרגל כל פעם צוער אחר את תפקיד המ"מ.
שבוע השטח הבנוי – שיעורים ותרגולי לחימה בשטח בנוי.
שבוע הסבך – שיעורים ותרגולי לחימה במתאר של סבך, יערות וכו'.
שבוע רמת הגולן – שיעורים בנושא הפעלת אש, ניווטים, טיווח והפעלת אש.
בוחן המ"מ – בוחן מסכם שכולל כושר, אלמנטים בתפקיד המ"מ בזמן מלחמה, ניווטים ועוד.
שבוע חץ הצפון – שבוע מלחמה שיכלול לחימה מתגלגלת ורצופה
סק"ם – סדרת קרב משולבת (קישור) – במהלכו מתרגלים כל צוערי זרוע היבשה בשיתוף פעולה וילמדו על תפקידם.
שבוע הסיום – סיכום ההשלמה וטקס קבלת הדרגות.
קורס דולב
קורס דולב הוא קורס קצינים ייעודי ללוחמי מילואים בצה"ל, שהוקם מחדש בשנת 2024, לאחר הפסקה של כ-50 שנה, בעקבות מלחמת חרבות ברזל. הקורס נועד לתת מענה למחסור בקצינים סדירים ולצורך הדחוף להרחיב את מערך הפיקוד בצה"ל.
הקורס מתקיים בבה"ד 1 ונמשך כ-10 שבועות. תכניו מותאמים ללוחמי מילואים מנוסים ומבוססים על התכנים של קורס הקצינים בסדיר, תוך דגש על פיתוח מיומנויות פיקודיות וטקטיות, תרגולים משולבים עם כוחות שריון, תותחנים, הנדסה קרבית וחי"ר, וכן אימונים מעשיים בשטח. בנוסף, מושם דגש על כושר קרבי ברף גבוה, המותאם לתפקידי פיקוד בלחימה.
הצוערים בקורס הגיעו מכלל יחידות החי"ר בצה"ל, כולל יחידות חי"ר מובחרות, והמשיכו ישירות להכשרה מתוך חזית הלחימה. בתום הקורס שולבו בתפקידי פיקוד משמעותיים כחלק ממערך המילואים הלוחם.
קורס קציני מערכי תומכי הלחימה והעורפי > קורס הקצינים

קורס זה מתחלק לשתי מגמות: מגמת "מעוז", המיועדת לחיילים תומכי לחימה המיועדים לשרת כקציני מטה בגדודים ובחטיבות הלוחמות, ומגמת "נחשון", המיועדת לחיילים שישרתו בסביבת המטה. הקורס משלב הכשרה של גברים ונשים, ומקנה כלים בסיסיים לקצין – דמות, מנהיגות ומקצועיות.
תחילה יעברו הצוערים שבוע רף שבו ייקבע בעקבות סדרת מבחנים האם הצוער ימשיך במסלול או יעזוב. במבחן הראשון, מבחן מקראות ישראל, ייבחן הצוער על נושאים כמו הקמת המדינה, הרמטכ"לים מאז ועד היום, מלחמות ישראל, השואה, ואוכלוסיות שונות בישראל.
לאחריו יעברו הצוערים מבחן כושר גופני שכולל ריצה ותרגילי כוח ידיים. לבסוף יעמדו מול מבחן מקצועי על רובה ה-"M-16", שיכלול את עקרונות הקליעה, מטווח איפוס, טיפול במעצורים ומצבי ירי. אם הצוער עבר את המבחנים, יוכל להמשיך למסע שבסופו יקבל כותפת ויתחיל את ההכשרה.
המשך הקורס מחולק ל"לבֵנים" – נושאים שונים המכילים תכנים ופעילויות אחרות, כשאורך כל לבנה משתנה.
שבוע היסוד – עוסק בצבא במדינה יהודית ודמוקרטית, אמנת הצוער וממלכתיות, תופעת המלחמה. לומדים בו גם על ייעוד וייחוד הצבא, רוח צה"ל, מגילת העצמאות, תפיסת הקצין הישראלי, ששת הישגי המנהיגות והשירות המשותף.
לבנת הקצינות – עוסק במהותיות של מקצוע ותפקידו של הקצין
לבנת המפקד המאמן – עוסקת בלימוד סדנת תחקור ונושאי בטיחות
לבנת השטח והניווטים – עוסקת בניהול מטווח וניווטים
לבנת הפיקוד והשליטה – עוסקת בהתכוננות למלחמה
לבנת תורת המבצעים – שיעורים עיוניים בנשואי עקרונות המלחמה
לבנת מנהיגות – תעסוק בתורת הפיקוד
לבנת הטיפול בפרט – עוסקת בלימוד אוכלוסיות ובני הנוער בישראל, ומערכי הת"ש, הרפואה ובריאות הנפש בצה"ל
לבנת המטה – מתמקדת באתגרים של קציני המטה
לבנת הזהות – סיכום ההכשרה מתמקד בזהות הקצין לאחר הקורס
מעבר ל"לבנים", יעברו הצוערים במהלך הקורס ימי הגנת יישובים (הגנ"ש) וסדרת חינוך (סד"ח) בלטרון או בהר גילה.
קורס קציני מערכי תומכי הלחימה והעורפי > השלמה החיילית

מייד עם סיום הקורס ימשיכו הצוערים להשלמת הקצונה שנערכת בבסיסי ההדרכה (בה"דים) החיליים – תקופה בעלת אורך משתנה בהתאם לתפקיד, שמטרתה להשלים את התוכן המקצועי שיצטרכו לדעת בתפקיד שלהם.
השלמה זו נועדה להכשיר קצינים בעלי יכולות מקצועיות, מעשיות וייעודיות לחיל שאליו ישויכו. כל חיל בונה לעצמו את ההשלמה החילית וקובע את התכנים הנוספים שילמדו קציניו לעתיד. אורך ההשלמה משתנה בהתאם לחיל ולרמת הפעילות, כאשר בסיום ההשלמה יקבלו הצוערים את דרגות הסג"ם ויתחילו את שירות הקבע שלהם כקצינים בצה"ל.
תכנים

התכנים שונים במעט מקורס לקורס, אך עיקר החומר המועבר לצוערים הוא דומה: שיעורים בניתוח קרקע ואויב, מנהיגות צבאית, היסטוריה צבאית, מורשת קרב, פיקוד ושליטה, הבנה של פקודה צבאית וכתיבתה. במקביל מועברים שיעורי קרב מגע וכושר גופני, והצוערים נבחנים מעת לעת בניווטים. ב-2011 יזם מפקד הבה"ד, אל"ם ערן ניב, תוכנית לחיזוק המוכנות המנטלית של צוערי קורס קציני החי"ר לאפשרות כי יופתעו על-ידי האויב.
היסטוריה ומגדר

בתחילה היה הקורס מחולק לפי מגדר: חיילים עברו את הקורס בבה"ד 1 וחיילות עברו אותו בבה"ד 12, שהכשיר קצינות, מ"כיות וטירוניות.
בשנות השבעים נערך קורס קצינים לנגדים ותיקים בבה"ד 3 (ליד שכם). קורסי "הסמכה לקצונה" היו נפוצים עד תחילת שנות האלפיים, ובהם נגדים או חוזרים לשירות עברו קורס מזורז עיוני בן 5 שבועות, בסופו קיבלו דרגות קצונה, אך ללא סיכת המ"מ. בימינו המגמה לא קיימת, ונגדים בכל הדרגות עושים את הקורס ככל חייל אחר. חוזרים לשירות מקבלים לעיתים דרגות ייצוג זמניות, אך מחויבים להשלים קורס קצינים רגיל תוך זמן קצר מחזרתם לשירות כדי להיחשב כקצינים מן המניין.
בתחילת שנות ה-2000 החלה מגמת קורס קצינים אחוד – גברים ונשים העוברים יחדיו את הקורס תוך הקפדה על השילוב הראוי. מגמת נחשון האחודה הועברה במשך שמונה מחזורים בבה"ד 12, בעוד שמגמות מעוז ולהב (אחודות אף הן) הועברו בבה"ד 1. כחלק מהשינוי הועברו מספר הכשרות שבוצעו במגמה האג"מית למגמת להב (כגון הכשרת קציני שריון), ומאז מגמת מעוז מיועדת להכשרה לסביבת הגדוד הלוחם ומגמת להב מיועדת לכלל לוחמי יחידות השדה.
באפריל 2005 אוחדו שני בתי הספר לקצינים מתוך מגמת ייעול כלל צה"לית, ובימינו כל שלוש המגמות מועברות בבה"ד 1.
בשנת 2005 דרגי הפיקוד בבה"ד 1 נאלצו לעמוד בפני סדרת הליכי שימוע, בשל סדרת התייבשויות צוערים, תאונות אימונים שהביאו לפציעת צוערים, התאבדות צוער במתקן ותלונות על הטרדות מיניות של צוערות בבסיס על ידי מפקדיהן.
בשנים 2016–2018 בוצע פיילוט לקורס קצינים נפרד לקציני חיל האוויר, המקביל למגמת נחשון, תחת הכינוי "קצונה בסמכות". הפיילוט כלל שלושה מחזורי קצונה ונערך תחת בית הספר לקצינים של חיל האוויר בבסיס עובדה (בח"א 10). בסופם, הוחלט להחזיר את הסמכות לבה"ד 1.
באפריל 2018 נפתח קורס קצינים הראשון לחיילי מילואים.
ביוני 2019 החל לראשונה פיילוט של קורס קצינים פרופסיונאלי (תחת מגמת נחשון) – קורס קצינים המיועד לחוזרים לשירות קבע בעלי תארים אקדמאים במקצועות כגון רופאים, יועצים ארגוניים, סוציולוגים, אנשי מיון והערכה, חוקרים ועורכי דין.
הערות שוליים

↑  אביחי בקר, קצין רזה לדוגמה, באתר הארץ, 20 בנובמבר 2001
↑   מה עושים בקורס קצינים?, באתר צה"ל
↑  אמיר בוחבוט‏, "ברבור שחור" יכשיר צוערים להתמודד עם הפתעה, באתר וואלה, 7 בדצמבר 2011: ”אלוף פיקוד צפון יאיר גולן העניק את הספר "הברבור השחור" של נאסים ניקולס טאלב לידי מפקד בה"ד 1, אלוף-משנה ערן ניב, וביקש לבחון בצבא את סוגיית ההפתעות אותן קשה לצפות מראש. אלוף-משנה ניב קרא את הספר והעלה מספר תובנות, בין היתר כי נדרשת פעולה לצמצום מספר ההפתעות בשטח, אולם אם הן כבר מתרחשות – המטרה היא להפוך אותן לכמה שפחות חמורות”.
↑  אילון טוהר, נדב שחם ואליה לויטן, ‏שינוי היסטורי: קורס קצינים נסיוני לחיל-האוויר, באתר חיל האוויר הישראלי, 16 במרץ 2016
↑  נועה וולמן, ‏קצינים חדשים מצטרפים לשורות החיל, באתר חיל האוויר הישראלי, 26 ביולי 2017
1 2   עמית מלמד, לראשונה בצה"ל - קורס קצינים לאנשי מילואים, באתר צה"ל, 9 באפריל 2018
↑   דרכי הכשרה והסמכה לקצונה 3.0204, באתר צה"ל, 25 במרץ 1982
↑  חנן גרינווד, לראשונה: לוחמי מילואים הוכשרו כקציני מודיעין, באתר ישראל היום, 16 בדצמבר 2021
↑   מיכל עבר-הדני, מה זה קק"ץ נבו?, באתר צה"ל, 17 במרץ 2019
| --- | --- |
בקרת זהויות :  NLI: 987007297507805171  VIAF: 138920846   WorldCat (עם VIAF): 138920846 
כותפת השלב הזרועי
כותפת השלמה חיילות השדה
צוערי מגמת "גפן" בטקס סיום קורס קציני יבשה
כותפת השלמה חיילית קציני יבשה "גפן"
כותפת השלב הזרועי וקורס הקצינים אותו עונדים כלל המגמות מעוז, נחשון, ולהב
כותפת השלמה חיילית
טקס סיום קורס קצינים (פברואר 2010)
טקס סיום קורס קצינים קרביים במהלך מגפת הקורונה בישראל, פברואר 2021
קובי מיינו

קובי בואטנג מיינו (באנגלית: Kobbie Boateng Mainoo; נולד ב-19 באפריל 2005 בסטוקפורט שבאנגליה) הוא כדורגלן אנגלי המשחק בעמדת הקשר בקבוצת מנצ'סטר יונייטד מהפרמייר ליג.
קריירת מועדונים

מיינו החל לשחק כדורגל במחלקת הנוער של צ'ידל אנד גאטלי, ובגיל תשע הצטרף למחלקת הנוער של מנצ'סטר יונייטד. ב-17 במאי 2022 חתם על חוזה מקצועני ראשון במועדון. ב-10 בינואר 2023 ערך את הופעת הבכורה שלו בקבוצה הבוגרת של מנצ'סטר יונייטד, בניצחון 0–3 על צ'רלטון את'לטיק במסגרת שלב רבע הגמר של גביע הפוטבול ליג לעונת 2022/2023. מנצ'סטר יונייטד זכתה בגביע באותה עונה. ב-19 בפברואר ערך את הופעת הבכורה שלו בליגה, בניצחון 0–3 על לסטר סיטי במסגרת המחזור ה-24 לעונ 2022/2023, וזו הייתה הופעת הליגה היחידה שלו בעונה זו. ב-29 בנובמבר ערך את הופעת הבכורה שלו בליגת האלופות, בתיקו 3-3 נגד גלאטסראיי במסגרת שלב הבתים לעונת 2023/2024.
ב-25 במאי 2024 הוא כבש את השער הניצחון של מנצ'סטר יונייטד בגמר הגביע האנגלי (גביע ה-FA) מול מנצ'סטר סיטי שהסתיימה לה בתוצאה 1–2.
קריירה בינלאומית

מיינו שיחק בנבחרות אנגליה עד גיל 17, 18 ו-19. הוא רשאי לייצג גם את גאנה.
ב-23 במרץ 2024 ערך את הופעתו הבכורה בנבחרת אנגליה הבוגרת מול ברזיל במשחק ידידות בו שיחק כ-16 דקות.
תארים

הגביע האנגלי: 2023/2024
הערות שוליים

↑  Manchester United might be about to unleash their own future midfield star vs Cadiz באתר Manchester Evening News, ‏ 7 בדצמבר 2022 (באנגלית)
↑  Manchester United starlet Kobbie Mainoo signs first professional deal באתר Manchester Evening News, ‏ 17 במאי 2022 (באנגלית)
↑  Kobbie Mainoo: All you need to know about Ghanaian midfielder who just signed a contract with Man Utd באתר Ghana Web, ‏ 17 במאי 2022 (באנגלית)
| נבחרת אנגליה – יורו 2024 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט | אנגליה |
נטע גורן

| --- | --- |

 לידה:  1968 (בת 57 בערך) ישראל 
 מקום לימודים:  האוניברסיטה העברית בירושלים  אוניברסיטת חיפה 
 תחום יצירה:  ציור, תחריט 
 בן או בת זוג:  שחר ברם 
 מספר צאצאים:  3 
 netagoren.com/About
 
מונוטייפ
פחם על גבס
נטע גורן (נולדה ב-1968) היא ציירת ואמנית הדפס ישראלית.
ביוגרפיה

גורן נולדה בישראל וגדלה בדרום אפריקה. היא בעלת תואר ראשון בתולדות האומנות ובספרות איטלקית מהאוניברסיטה העברית בירושלים ובעלת תואר שני בספרות השוואתית מאוניברסיטת חיפה. כמו כן למדה הדפס בבית הספר לאמנויות יפות בפירנצה ובסדנת ההדפס של מרים שלו בקיבוץ עין כרמל. נוסף על כך למדה מוזיקה, ספרות ואומנות במסגרות פורמליות ובלתי פורמליות. גורן שהתה תקופות ממושכות בהולנד, איטליה, קנדה, וארצות הברית.
הייתה חברה בגלריה מרי, גלריה שיתופית בירושלים.
נשואה למשורר שחר ברם ואם לשלושה.
יצירתה

ייחודה של גורן הוא בהיותה אמנית נודדת בעולם וביצירתה המשותפת עם בן זוגה, המשורר שחר ברם. יצירתה של גורן נעה בין התחומים של ציור והדפס. היא מושפעת מחומרים, מהיעדרם, ומאילוצים טכניים. גורן חיה בתנועה, עוברת ממקום למקום ובכל פעם מקימה מחדש סטודיו. הסביבה החדשה מביאה אתגרים חדשים לעבודה.
בהצהרת האמן שלה (באתר גלריה מרי) מתארת גורן את מהלכי עבודתה: החומר מניע את הדברים, החיבור של חומר למשטח, חוסרים, אילוצים, ואי-נוחות מביאים התמודדות לסטודיו: בשל המעברים ממקום למקום עליה לארגן את המרחב כל פעם מחדש. נסיעותיה הרבות מאלצות אותה להסתדר עם חומרים מועטים, אבל גם לנצל את החומר ניצול מקסימלי. התהליך של התכנית, הרישום, ההכנות – הכול מתגלגל, משתנה ונשלל פעמים רבות עד לתוצאה מסוימת, לאו דווקא עד למשהו גמור.
המפגש עם טקסט ״דוחף״ את הציור למקומות אחרים: פרשני או קשור בקשרים אחרים. דוגמה לכך ניתן לראות ביצירתה המשותפת עם בן זוגה שחר ברם. בתערוכה שהציגו יחד מתקיים דו-שיח של שירה וציור בין שני אמנים, החולקים עניין משותף וחיים משותפים.
כשברם למד ספרות השוואתית באוניברסיטה העברית, הוא מצא את עצמו בעולם השירה ובייחוד במחוזות השירה האמריקניים. המשוררים האמריקנים שברם קורא וכותב עליהם הם חלק מהחיים המשותפים של גורן ושלו. גורן מצידה, ציירה פורטרטים של שני "חברים" שלו: ג’ון ברימן ורוברט לואל. גורן לכדה היטב את ההבעה של שניהם, מה שהוביל להמשך עבודה משותפת. גורן ציירה את דיוקנאותיהם של עשרים ושישה משוררים ומשוררות אמריקנים. ברם כתב לאותם משוררים ומשוררות שירים, המביעים את קרבתו האישית אליהם ואל יצירתם.
הפסל והצייר האמריקני קורנליוס סאליבן (Cornelius Sullivan) מתאר את עבודתה: היא ציירת שיוצרת מסתורין עם מונוליתים מתרוממים, היא אמנית שמאירה את הגוף הגברי בצורה עשירה ובצבעים עזים. גורן וברם משוטטים בעולם במשך תקופות ארוכות, ואף חוזרים לאותו מקום פעמים אחדות, כפי שנכתב בכתבה בעיתון המקומי בגלוסטר: גורן הגיעה לראשונה לגלוסטר בשנת 2005 במטרה לגלות את הגאוגרפיה של מקום שנתן השראה לכל כך הרבה אמנים. "האור שחוויתי בגלוסטר, השונה כל כך מהאור הבוהק והמוחק בישראל, שינה באופן קיצוני את הדרך שבה אני מציירת".
ההדפס חוזר בעבודתה של גורן באופן עקבי, בכל פעם בנושא אחר. לדבריה, יצירת ההדפס מפתה בהפתעה שהיא מזמנת.
תערוכות יחיד

2021 שירה אמריקנית | גלריה משרד בתל אביב, תל אביב (עם המשורר שחר ברם), אוצרת: רחל סוקמן
2016 Apollo Rising, Cornelius E. Sullivan Gallery, Gloucester, MA, Curator: Cornelius Sullivan
תערוכות קבוצתיות

2023 קולות חדשים, גלריה מרי, ירושלים, אוצרים: נתנאל פז, רמי קואנקה, נטע גורן
2022 תרמית פירמידה הכנסה פאסיבית, פירמידה, חיפה, אוצרת: רות אפנהיים
2021 חיי מדף, גלריה 10, בית מיכל, רחובות, אוצרת: רחל שלוח
2020 הכול בסגר, אונליין, אוצרים: אודי סלמנוביץ, רעות בר-קנא
2018 המראות ונחיתות, שער שלוש, חיפה, אוצרים: סמדר שינדלר, בועז נוי
2017 גחלים לוחשות, מכללת גורדון, חיפה, אוצרת: רבקה וייס-בלוק
2017 פנים אל מול פנים, בית אות המוצר, ירושלים, אוצרת: נעמה סבתו
2017 Miniscularity, Jane Deering Gallery, Gloucester, MA
2016 Currents, Law & Water Gallery, Gloucester, MA
2015 Art Connections 11, George Segal Gallery, Montclair State University
Montclair, NJ, Juror: Kathleen Madden
2014 ArtSplash, Rockaway Artist Alliance, Rockaway Park, NY
2012 בית גלים, חיפה,| אוצרת: שירלי משולם
2012 שיתוף – סוכת אומנים, בנימינה, אוצרת: נופי רותם
2010 Brockville Artists’ Studio Annual Exhibition | Brockville ON
שהות אָמן

2023 The Florence School of fine Artפירנצה, איטליה: סדנת הדפס (ליתוגרפיה, תחריט יבש, הדפס משי)
2023 גלוסטר, ארצות הברית: הכנת תערוכת הדפסים. התערוכה הוצגה בגלריית SEVEN SUNS
2019 גרייט ברינגטון, ארצות הברית: הדפס מונוטייפ
2019 The Florence School of fine Art, איטליה;
2019 פרוג'ה, איטליה: ציורי נוף העיר הימי-ביניימית בגרפית נוזלית על נייר
2018 גלוסטר, ארצות הברית
2018 פירנצה, איטליה: הכנת תערוכה
ספר אָמן

Looking Back, prints and poetry, with poet Shahar Bram, Florence School of Fine Arts, 2019
פרסומים

2021 עשור לשירה האמריקאית ARToday
Focus on Males, by Gail McCarthy, The Gloucester Times, August 25th, 2016
עבודות בכתבי עת וספרים

צריף, אוני בן-גוריון בנגב, עורכת: סלין אסייג, 2022
שלוש נובלות איטלקיות מאת שחר ברם, הוצאת כרמל, 2021
צריף | כתיבה יוצרת, אוני בן-גוריון בנגב, עורכת: דינה עזריאל, 2022
צריף | כתיבה יוצרת, אוני בן-גוריון בנגב, עורכת: דינה עזריאל, 2017
44DEGREES | צבע מגזין מקוון לאמנות ישראלית, גיליון 21, 2016, עורכת: תמי מייק-לאופר
על העטיפה

More Feathers in the Lake than Swans, by Meg Tyler, Finishing Line Press, 2025
מידת האדם, מאת שחר ברם, שירים, מוסד ביאליק, 2022
Tree Lines, 21st Century American Poems, Grayson Books, West Hartford, CT, 2022
הזמנים המתים מאת שחר ברם, הוצאת כרמל, 2012
Salamander | Magazine for Poetry, Fiction and Memoir, Vol. 47, Suffolk University, MA, 2018
Salamander | Magazine for Poetry, Fiction and Memoir, 20th anniversary issue, Suffolk University, MA, 2013
אמנות בקהילה

2023 הגלויה הסודית – יריד צבע טרי
2023 אין פרינט (יריד ספרי אומן) | בית הנסן, ירושלים
2022 לחם ושושנים – תערוכת תרומות
2021 הגלויה הסודית – יריד צבע טרי
הערות שוליים

↑  גילי סיטון, נטע גורן ושחר ברם הם זוג בחיים וביצירה, באתר מגזין ARToday, ‏22 בספטמבר 2021
↑  סאליבן, Gloucester’s Cornelius Sullivan New Gallery to host ‘Apollo Rising’ exhibit, https://www.wickedlocal.com/, ‏2016
↑  חבר גלריה מרי, נטע גורן, באתר Artists' Cooperative Gallery


mix media on paper, 80x90 cm נטע גורן
דמות, נטע גורן
Body-in-Motion.jpg רישום
אסיה ארג'נטו

| --- | --- |

 לידה:  20 בספטמבר 1975 (בת 49) רומא, איטליה 
 שם לידה:  Aria Maria Vittoria Rossa Argento 
 סוגה מועדפת:  מוזיקה אלקטרונית 
 מדינה:  איטליה 
 תקופת הפעילות:  מ-1986 
 בן או בת זוג:  Michele Civetta (2008–2012)  אנתוני בורדיין (2017–2018)  Morgan (2000–2006) 
 צאצאים:  Anna Lou Castoldi 
 מספר צאצאים:  2 
 פרסים והוקרה:  פרס דוד די דונטלו לשחקנית הטובה ביותר (1994)  פרס דוד די דונטלו לשחקנית הטובה ביותר (1997)  Ciak d'oro - Best Lead Actress  בפסקה זו 4 רשומות נוספות שטרם תורגמו 
 פרופיל ב-IMDb
 
אסיה ארג'נטו (באיטלקית: Asia Argento; נולדה כאריה מריה ויטוריה רוסה ארג'נטו; 20 בספטמבר 1975) היא שחקנית, במאית, זמרת ודוגמנית איטלקייה.
ביוגרפיה

אסיה ארג'נטו נולדה ב-20 בספטמבר 1975 ברומא, איטליה, בתם של במאי הקולנוע דאריו ארג'נטו והשחקנית דריה ניקולודי (2020-1950).
קריירה > משחק

בשנת 1996 כיכבה בסרט הדרמה "Compagna di viaggio" בתור קורה. עבור תפקידה, זכתה ארג'נטו בפרס דוד דה דונטלו, המקבילה האיטלקית לפרס אוסקר.
ארג'נטו שיחקה בסרטים XXX‏ (2002), "ארץ המתים" (2005) של הבמאי ג'ורג' רומרו ו-"מארי אנטואנט" (2006).
בשנת 2007 כיכבה בסרט הדרמה הצרפתי "מאהבת זקנה". בשנת 2008 שיחקה בסרט צרפתי אחר, "On War" בבימויו של ברטראן בונלו.
בשנת 2022 גילמה את ריטה בסרט שביים אביה, "משקפיים כהים".